nahid-hub/BLUGE-bengali-wikipedia-section-title-prediction huggingface dataset:
ফুটবল ক্যারিয়ার শুরু হয়েছে ওয়ারি ক্লাবে ১৯৬৯ তে। তবে ফুটবলের আগেই তার ক্রিকেটের প্রথম বিভাগ অভিষেক হয় ১৯৬৮ সালেই আজাদ বয়েজের হয়ে। সে সময় আজাদ বয়েজ ছিল অন্যতম শক্তিশালী ক্রিকেট দল। এমনকি ৭০ এ শুরুর দিকে দুইবার জাতীয় ক্রিকেট দলে খেলার জন্য ডাক পান। পরে পুরোপুরি ফুটবলে মন দেন। ১৯৭০সালে মোহামেডানে যোগ দেন। ৭১ এ স্বাধীন বাংলা ফুটবল দল এ যোগ দেন। ১৯৭২ থেকে ১৯৮৪ আবাহনী ক্রীড়া চক্রের খেলোয়াড় ছিলেন। ১৯৭১ থেকে ১৯৮৩ পর্যন্ত জাতীয় দলের অন্যতম প্রধান সদস্য ছিলেন। ১৯৭৫ আর ১৯৭৯ এ জাতীয় ফুটবল দলের অধিনায়কত্ব করেন। ১৯৭৫ সালে জাতীয় দলের হয়ে প্রথম আন্তর্জাতিক ম্যাচ খেলতে যান মালয়েশিয়ায় মারদেকা কাপ এ। ১৯৭৫-৭৬ মৌসুমে হংকং এর পেশাদার লীগের দল ক্যারোলিন হিল এফ সি তে খেলেন। ইনজুরির কারণে ফিরে আসেন হংকং থেকে। ১৯৮৪ সালে ফুটবল ছাড়লেন। লীগের শেষ ২টি ম্যাচ ছিল তার ভাগ্য নির্ধারণী ম্যাচ। শেষ ম্যাচের আগের ম্যাচে করলেন হ্যাটট্রিক। আর শেষ ম্যাচে আবাহনীর সাথে মোহামেডানের বিপক্ষে খেলেন।

সঠিক অনুচ্ছেদ শিরোনাম কোনটি?
titleA. প্রারম্ভিক জীবন
titleB. স্বাধীন বাংলা ফুটবল দলে সালাউদ্দিন
titleC. খেলোয়াড় জীবন
titleD. কোচিং ক্যারিয়ার
উত্তর: titleC
সেইন্ট পিটারবার্গের নৃতত্তবিদ, সারি আর পাভ্লিন্সকায়ার মতে, সয়তদের আদিপুরুষরা(একই সাথে তফা, তঝু, দুখা এর সাথে সম্পর্কযুক্ত) ছিলেন প্রোটো-সামায়েডিক শিকারী যারা  পশ্চিম সাহারা হতে পুর্ব সায়ান অঞ্চলে এসেছিল ৩য় সহস্রাব্দের শেষে এবং ২য় সহস্রাব্দের শুরুতে।
১৭২৬ সালে তুনকা উপত্যকার বুরয়ান্স একজন সয়ত পরিচয় দেয়ার লোকের সাথে কথা বলেছিল যাকে তারা কসগল উরাঙ্গাই নামে ডাকত। সেই সময়ে সয়তরা ইরকুট নদীর উপরে বল্গাহরিণ পালতো, আর নদীটি বুরয়াত প্রজাতন্ত্র এবং রাশিয়ার ইরকুতস্ক অব্লাস্ত থেকে মঙ্গোলিয়ার খভসগল হ্রদ প্রর্যন্ত ছিল। প্রায় ৩৫০-৪০০ বছর আগে, সয়তের মানুষরা খভসগল হ্রদ হতে বুরয়াতিয়াতে গমন করে। তাদের প্রথাগত জীবনযাত্রা অন্য সব টাইগা দলের মত। যাদেরকে বল্গাহরিণ শিকারী হিসেবে বৈশিষ্টদান করা যায়, কিন্তু ২০০৯ সাল পর্যন্ত প্রায় সবাই গ্রামে বাস করে।

১৯৪০ সালে ওকিন্সকি অঞ্চলকে নৃতাত্তিক অঞ্চল হিসেবে  এবং আনুষ্ঠানিকভাবে ওকিন্সকির বাসিন্দাদের বুরয়াত হিসেবে স্বীকৃতি দেয়া হয়। ২০০০ সালের আগ পর্যন্ত সয়তরা আনুষ্ঠানিক পরিচয়হীন অবস্থায় ছিল।

সঠিক অনুচ্ছেদ শিরোনাম কোনটি?
titleA. ঐতিহাসিক প্রসঙ্গ
titleB. বল্গাহরিণ পালন
titleC. বিপন্ন ভাষা হিসেবে রাসাদিন এবং সয়ত ভাষা
titleD. ১৯২০ সালের অসসেন্দওস্কির সয়ত সফর
উত্তর: titleA
চকলং বিবাহ পদ্ধতিতে প্রথমে আহোমদের দেবতা লেংদন অক কাই মহুং দেবতা রাজার জোষ্ঠা কন্যা নাং হুন ফাকে বিয়ে করতেই আরম্ভ হল এবং তার পর থেকেই অ-টাই মানুষের মধ্যে প্রচলিত হয়ে আসছে। টাই আহোমদের লাই-লিত নাং হুন ফা নামের পুথিটিতে এর বিষয়ে লেখা আছে। লংদন অক-কাই মহুঙের কন্যাকে বিয়ে করাম বলে সুন্দর রাঙা ফুলাম গামোছায় “চকলি ভার” বা “ সোধনি ভার” দেন। লেংদন ম-লাও খ্রির নেতৃত্বে কনের মা-বাবা এবং জ্যেষ্ঠজনকে পাঠানো এই ভারটি অক কাই ম হুং রাজা সাদরে গ্রহন করেন। এবং তখনই মলাও খ্রি লেংদনের হয়ে এইমত টাই ভাষায়ে বলে-

“লেংদনে মৌং ফি নাং রুখাম লিত তি ব-ই
ফা নু রু লেংদনে মাউ ছেং রেং খাম
মুং ফি মুং বাণ নাং ফুং মি হান লোন য়াং
মাই জিয়ু নাং হুন ফা কা আও জাম য়ু
লেংদনে কাই কু রাই এন না ছেং ইন চিম লি মেক
মো ক’প বাউ প্লু চোং মাউ কা ঐ”
এবং পাণ তামোলের শরাইটি কনের মা-বাবার সম্মুখে রেখে মেয়ে চাইতে আসছে বলে। তাঁরাও শরাইটি হাতে ছুয়ে সম্মতি প্রদান করেন। এবং সাথে সাথে চকলং করতে সাজু হয়। তখন থেকেই আহোম সমাজে চকলং প্রথা চলে। আহোমদের চকলং প্রথাটি লেংদনে আরম্ভ করা প্রায় খ্রিঃ পূঃ ৫৫৮ থেকে হয় বলে অনুমান করেন। আহোম ভাষায় থাকা লাঈ-লিত-নাং-হুন-ফা নামের পুথিতে চকলং উল্লেখ আছে।

সঠিক অনুচ্ছেদ শিরোনাম কোনটি?
titleA. রীতি-নীতি
titleB. আংটি এবং কাটারি চালানো নিয়ম
titleC. মলুঙে বর কনেকে দেওয়া জনমিং
titleD. আরম্ভ
উত্তর: titleD
সামঞ্জস্য করার মতো স্পীড মটর নিয়ন্ত্রণ করে ইনভার্টারকে যা বর্তমানে ব্যবহার করা হচ্ছে ট্র্যাকশন মটরকে পাওয়ার দেওয়ার জন্য কিছু রেলওয়ে বৈদ্যুতিক ব্যবস্থাতে এবং ডিজেল বৈদ্যুতিক সরবরাহতে রেল যানবাহন ছাড়াও ব্যাটারী চালিত যানবাহন এবং হাইব্রিড বৈদ্যুতিক যানবাহনও যেমন টয়োটা প্রিয়াসে ব্যবহার করা হয়।ইনভার্টার টেকনোলজিতে বিভিন্ন উন্নতি সাধিত হয়েছে যেমন বৈদ্যুতিক যানবাহনের প্রয়োগে।
পুনঃউৎপাদনশীল ব্রেক সংবলিত যানবাহনে, ইনভার্টার পাওয়ার গ্রহণ করে মটর থেকে (এখন যা জেনারেটর হিসেবে কাজ করে) এবং তা ব্যাটারীতে জমা রাখে।

সঠিক অনুচ্ছেদ শিরোনাম কোনটি?
titleA. নীরবিচ্ছিন্ন বিদ্যুৎ প্রবাহ সরবরাহকারী যন্ত্র
titleB. আবেশী তাপ প্রয়োগ
titleC. বৈদ্যুতিক যানবাহনের ড্রাইভ
titleD. প্রয়োগ
উত্তর: titleC
১৮৮৬ সালে স্কটল্যান্ডের এডিনবরা বিশ্ববিদ্যালয়ের নিয়ন্ত্রণাধীন মেডিক্যাল স্কুলে ভর্তি হন। সেখানে চিকিৎসা বিজ্ঞানে পড়াশুনো করেন। এ পর্যায়ে স্কটল্যান্ডের প্রতিনিধিত্বকারী দলগুলোর সদস্যরূপে ইংরেজ কাউন্টি দলগুলোর বিপক্ষে বেশ কয়েকটি খেলায় অংশ নিয়েছিলেন। এছাড়াও, ১৮৯১ সালে গ্রেট ব্রিটেনে মেরিলেবোন ক্রিকেট ক্লাবের পক্ষে খেলেছেন। ১৮৮৬ ও ১৮৯০ সালে অস্ট্রেলিয়া দল ইংল্যান্ড গমন করে। এ পর্যায়ে রোল্যান্ড পোপ কয়েকটি খেলায় অংশ নিয়েছেন।

১৮৯২ সালে এডিনবরা বিশ্ববিদ্যালয় থেকে অভিসন্দর্ভের জন্যে মেডিসিন ডক্টরেট উপাধিপ্রাপ্ত হন। রয়্যাল কলেজ অব সার্জনস অব এডিনবরা থেকে ফেলোশীপ লাভ করে ও পরবর্তীকালে অস্ট্রেলিয়ায় প্রত্যাবর্তন করেন। ১৮৯৪ থেকে ১৯১১ সাল পর্যন্ত ১৭ বছর রোল্যান্ড পোপ সিডনি হাসপাতালে অফথামলোজি বিভাগে কাজ করেন। শুরুতে সম্মানসূচক অফথালমিক সহকারী ও পরবর্তীতে সম্মানসূচক অফথালমিক সার্জন হন। এরপর মে, ১৯১১ সালে দায়িত্ব থেকে অব্যহতি নেবার পর সম্মানসূচক পরামর্শকের ভূমিকায় অবতীর্ণ হয়েছিলেন। 

সঠিক অনুচ্ছেদ শিরোনাম কোনটি?
titleA. স্কটল্যান্ড গমন
titleB. প্রথম-শ্রেণীর ক্রিকেট
titleC. ব্যক্তিগত জীবন
titleD. আন্তর্জাতিক ক্রিকেট
উত্তর: titleA
১৯৪৪ সালে মনোয়ার হোসেন মানিকগঞ্জের ভিক্টোরিয়া স্কুল থেকে মাধ্যমিক পাশ করেন। তিনি দেবেন্দ্র কলেজ ও প্রেসিডেন্সি কলেজের শিক্ষার্থী ছিলেন। তিনি ১৯৪৮ সালে গণিত, বাংলা, ইংরেজি ও অর্থনীতি বিষয়ে কলকাতা বিশ্ববিদ্যালয় থেকে বি. এ (পাস) ডিগ্রী লাভ করেন। পরের বছর, তিনি কলকাতা বিশ্ববিদ্যালয় থেকে গণিত থেকে একটি সন্মান ডিগ্রী লাভ করেন। এছাড়াও মনোয়ার হোসেন প্রথম শ্রেণীর ফলাফল সহ ঢাকা বিশ্ববিদ্যালয় পরিসংখ্যান বিভাগ থেকে ১৯৫০ এবং ১৯৫৪ সালে মাষ্টার্স পাশ করেন। তিনি অর্থনীতি বিষয়ের মাষ্টার্স সম্পন্ন করেন। তিনি তার শিক্ষা জীবনে লন্ডন বিশ্ববিদ্যালয়, কেমব্রিজ বিশ্ববিদ্যালয় এবং লন্ডন স্কুল অব ইকোনমিক্স এর শিক্ষার্থী ছিলেন। তিনি মরিস জর্জ কেনডাল এর অধীনে তার গবেষণা কাজ সম্পন্ন করেন।

সঠিক অনুচ্ছেদ শিরোনাম কোনটি?
titleA. পেশাগত অন্তর্ভুক্তি
titleB. শিক্ষা
titleC. কর্মজীবন
titleD. ব্যক্তিগত জীবন
উত্তর: titleB
মৌলভী কেরামত আলী মৌলভীবাজার জেলার কমলগঞ্জ উপজেলার বাদে সোনাপুর অঞ্চলে ১৯০১ সালে মুসলিম পরিবারে জন্মগ্রহণ করেন। তাঁর পিতা মৌলভী মোঃ সফাত আলী এবং মাতা মোছাঃ মরিয়ম বিবি। সাত ভাই-বোনদের মধ্যে তিনি বড়।

মৌলভী কেরামত আলী বাল্যকালে গ্রামের পাঠশালা বিদ্যালয় থেকে শিক্ষাজীবন শুরু করেন, অত্র প্রতিষ্ঠান থেকে প্রাথমিক পর্যায় শেষ করে জুনিয়র হাইস্কুলে ভর্তি হন এবং মাইনার (ষষ্ঠ) পর্যন্ত পড়ালেখা করে প্রাতিষ্ঠানিক পড়ালেখা শেষ করেন।এছাড়াও তিনি স্থানীয় মক্তবে আরবী, ফারসী ও উর্দু শিক্ষাগ্রহণ করেন। 

সঠিক অনুচ্ছেদ শিরোনাম কোনটি?
titleA. শৈশব ও পড়ালেখা
titleB. উল্লেখযোগ্য কর্মকান্ড
titleC. কর্মজীবন
titleD. রাজনৈতিক জীবন
উত্তর: titleA
১৯২০ সাল থেকে ১৯৪৭ সাল পর্যন্ত হ্যারি এলিয়টের প্রথম-শ্রেণীর খেলোয়াড়ী জীবন চলমান ছিল। ব্যাটসম্যান হিসেবে তার শুরুরদিকের প্রতিশ্রুতিশীলতা পরবর্তীতে আর ধরে রাখতে পারেন। তাসত্ত্বেও, দলের বিপর্যয়ের মুহুর্তে ত্রাণকর্তার ভূমিকায় পালনে সচেষ্ট ছিলেন। 

জুন, ১৯২০ সালে ডার্বিশায়ারের পক্ষে প্রথম-শ্রেণীর ক্রিকেট খেলতে শুরু করেন। এসেক্সের বিপক্ষে প্রথম অংশ নেন। তিনি দ্রুত জর্জ বিটের কাছ থেকে উইকেট-রক্ষণের দায়িত্ব ছিনিয়ে নেন। ১৯৩৬ সালে কাউন্টি চ্যাম্পিয়নশীপের শিরোপা বিজয়ী দলের অন্যতম সদস্য ছিলেন।

ডার্বিশায়ারের ১৯২৮ সাল পর্যন্ত একাধারে ১৯৪টি খেলায় অংশ নেন। ১৯২৮ সালে ওয়েস্ট ইন্ডিজের বিপক্ষে টেস্টে অংশগ্রহণের ফলে এ ধারার অবসান ঘটে। এরপর অবশ্য ১৯৩৭ সালের পূর্ব-পর্যন্ত একাধারে ২৩২টি খেলায় অংশ নেন। এ পর্যায়ে আঘাতের কারণে তাকে মাঠে নামার সুযোগ দেয়নি।

বেশ কয়েকবার দলকে নেতৃত্ব দেন। ১৯৩৩ সালে লাফবোরায় স্মরণীয় খেলা উপহার দেন। ব্যক্তিগত সেরা ৯৪ রান করেন। এ পর্যায়ে তৃতীয় উইকেটে এল. এফ. টাউনসেন্ডের সাথে ২২২ রানের নতুন রেকর্ড স্থাপন করেন। ঐ খেলায় তিনি কোন বাই রান দেননি। খেলায় তার দল ইনিংস ব্যবধানে জয়লাভ করে। ১৯৩৫ সালে ২৫টি ইনিংসে কোনরূপ বাই রান দেননি।

সমগ্র খেলোয়াড়ী জীবনে ৫৩২টি প্রথম-শ্রেণীর ক্রিকেট খেলায় অংশ নিয়ে ১২০৬টি ডিসমিসাল ঘটান। তন্মধ্যে, ৯০৩টি কট ও ৩০৩টি স্ট্যাম্পিং ছিল। ৭৬৪টি ইনিংসে ১৩.৯৩ গড়ে ৭৫৭৮ রান তুলেন। ব্যক্তিগত সর্বোচ্চ করেন অপরাজিত ২২০ রান। সর্বমোট ১২০৬টি সংগ্রহটি কেবলমাত্র চারজন উইকেট-রক্ষকের তুলনায় পিছনে ছিল। ডার্বিশায়ারের পক্ষে উইকেট-রক্ষক হিসেবে বেশ কয়েকটি রেকর্ডের সাথে স্বীয় নামকে জড়িয়ে রেখেছেন। এক মৌসুমে ৯০টি ডিসমিসাল; এক খেলায় ১০টি ডিসমিসাল; তিনবার ইনিংসে ৬টি ডিসমিসাল, এক মৌসুমে ৩০টি স্ট্যাম্পিং করার রেকর্ড গড়েন। 

সঠিক অনুচ্ছেদ শিরোনাম কোনটি?
titleA. অবসর
titleB. শৈশবকাল
titleC. আন্তর্জাতিক ক্রিকেট
titleD. প্রথম-শ্রেণীর ক্রিকেট
উত্তর: titleD
অন্যান্য জলজ প্রাণীর ন্যায় শৈশবকালীন সময়ে অনেক প্রজাতির গলদা-চিংড়িও আত্মরক্ষার্থে শরীরের রঙ পরিবর্তন করে থাকে। এর ১০টি হাটার উপযোগী পা রয়েছে। তন্মধ্যে - সামনের ৩ জোড়া পা থাবার উপযোগী কাঁটাযুক্ত। সামনের পা জোড়া বড় হয়। একাধিক্রমে অন্যান্য জোড়াগুলো একে-অপরের চেয়ে ছোট আকৃতির হয়ে থাকে। এছাড়াও, জলজ প্রাণীদের সাথে মিল রেখে এটিও বড়ধরনের দ্বিপাক্ষিক প্রতিসাম্য বজায় রাখে। প্রায়শঃই এরা পরিবর্তনশীল ভূমিকা গ্রহণের পাশাপাশি রাজ কাঁকড়ার ন্যায় বিশেষ থাবার অধিকারী।

এ ধরনের চিংড়ির মাথায় শূড়, এন্টিনুলস্, চোয়াল, ১ম এবং ২য় ম্যাক্সিলা এবং ১ম, ২য় ও ৩য় ম্যাক্সিলিপেড থাকে। গলদা-চিংড়ি সাগরের তলদেশের অন্ধকারময় পরিবেশে অবস্থানজনিত কারণে অধিকাংশ ক্ষেত্রেই চলাচলের জন্য ইন্দ্রিয় হিসেবে শূড় ব্যবহার করে।

শামুক এবং মাকড়শার ন্যায় গলদা চিংড়িতে নীল রক্ত বহমান। হিমোসায়ানিনে কপার পদার্থের উপস্থিতিজনিত কারণেই গলদা চিংড়িতে নীল রক্ত রয়েছে। (এর বিপরীতক্রমে মেরুদণ্ডী অন্যান্য অনেক প্রাণীর শরীরে হিমোগ্লোবিনে লোহার প্রাচুর্যতাজনিত কারণে লাল রক্ত বহমান।) এ চিংড়ি সবুজ রঙের হেপাটোপ্যানক্রিয়েসের অধিকারী যা প্রাণীদেহের ন্যায় যকৃৎ এবং অগ্ন্যাশয়ের কাজ করে থাকে। এটি শেফ বা বাবুর্চীদের কাছে "তোম্যালে" নামে পরিচিত।

সাম্প্রতিককালের গবেষণায় উল্লেখ করা হয়েছে যে, গলদা-চিংড়ি বয়সের সাথে সাথে তাদের কর্মক্ষমতা হারানো, দূর্বলতা কিংবা বয়সজনিত কারণে প্রজনন শক্তির বিলুপ্তি ঘটে না। অধিকন্তু ছোট গলদা-চিংড়ির তুলনায় তাদের প্রজনন শক্তি উত্তরোত্তর বৃদ্ধি পেতে থাকে। এই দীর্ঘ জীবনের জন্য "টেলোমেরেজ" নামক এক ধরনের এনজাইম বিশেষ ভূমিকা রাখে যা "টিটিএজিজি" প্রক্রিয়ায় ডিএনএ ধারাবাহিকতা রক্ষার মাধ্যমে ক্ষয়পূরণ করে দেয়। এ ধারাবাহিকতাকে প্রায়শঃই ডিএনএ'র টেলোমেরেজ নামে অভিহিত করা হয়।

সঠিক অনুচ্ছেদ শিরোনাম কোনটি?
titleA. বিবর্তন ধারা
titleB. জীববৈচিত্র্য
titleC. বিবরণ
titleD. গোত্রে ভিন্নতা
উত্তর: titleC
তিনি বাংলাদেশের চট্টগ্রাম বিভাগের কুমিল্লা জেলায় জন্মগ্রহণ করেন। এনামুল হকের ডাক নাম "মনি"। ১৯৮৮-৮৯ মৌসুমে তিনি বাংলাদেশ বিমান ক্রিকেট দলের অন্যতম সদস্য ছিলেন তিনি এবং ঢাকা লীগ জয়ে গুরুত্বপূর্ণ ভূমিকা পালন করেন। ফলশ্রুতিতে তিনি পরবর্তী মৌসুমে জাতীয় ক্রিকেট দলের সদস্য হিসেবে মনোনীত হন। এরপর থেকেই দলের অন্যতম সদস্য ও অবিচ্ছেদ্য অংশ ছিলেন মনি। কিন্তু উচ্চ পর্যায়ের নীতি-নির্ধারকদের মনোযোগ আকর্ষণে ব্যর্থ হলেও অন্তরালে থেকে অনেক সাফল্য অর্জন করেছিলেন স্বীয় মহিমায়।

সঠিক অনুচ্ছেদ শিরোনাম কোনটি?
titleA. সফলতম জুটি
titleB. আইসিসি ট্রফি
titleC. শৈশবকাল
titleD. আন্তর্জাতিক আম্পায়ার
উত্তর: titleC
টিকিয়াপাড়া (হাওড়ার জন্য), পাঁশকুড়া এবং খড়গপুরে ইএমইউ গাড়ি শেড রয়েছে। খড়গপুরে একটি ডিজেল লোকো শেড রয়েছে যেখানে ডাব্লুডিএম -২, ডাব্লুডিএম -৩ এ এবং ডাব্লুডিএম -৩ বি লোকো রয়েছে। নিমপুরা (খড়গপুরের জন্য) একটি বৈদ্যুতিক লোকো শেড রয়েছে। সাঁতরাগাছি একটি বৈদ্যুতিন লোকো শেড এবং একটি বহিরাগত ভ্রমণ ট্রিপ শেড আছে। এতে ডাব্লুএপি -৪ এবং ডাব্লুএপি -৭ লোকো রয়েছে এবং এটি ৫০+ লোকো নিতে পারে। সাঁতরাগাছিতেও রেক রক্ষণাবেক্ষণের ব্যবস্থা রয়েছে। খড়গপুরে লোকো, গাড়িবহর ও ওয়াগন ওভারহুলের জন্য ওয়ার্কশপ রয়েছে।

সঠিক অনুচ্ছেদ শিরোনাম কোনটি?
titleA. বৈদ্যুতীকরণ
titleB. যাত্রী পরিবহন
titleC. গাড়ি ও লোকো শেড
titleD. নতুন রেলপথ
উত্তর: titleC
বীণা দিল্লি বিশ্ববিদ্যালয়ের ইন্দ্রপ্রস্থ কলেজ ফর ওমেন এবং দিল্লি স্কুল অব ইকোনমিক্সে পড়াশোনা করেছেন এবং ১৯৬৭ থেকে ২০০০ সাল পর্যন্ত সেখানে শিক্ষকতা করেছেন। এমএন শ্রীনিবাসের তত্ত্বাবধানে, ১৯৭০ সালে দিল্লি স্কুল অব ইকোনমিক্স থেকে তিনি তার পিএইচডি শেষ করেন। তিনি ১৯৯৭-২০০০ সাল পর্যন্ত "নিউ স্কুল ফর সোশ্যাল রিসার্চে" নৃবিজ্ঞানের অধ্যাপক ছিলেন, এরপর তিনি ২০০১ থেকে ২০০৮ সালে জন হপকিন্স বিশ্ববিদ্যালয়ে নৃবিজ্ঞান বিভাগের সভাপতির দায়িত্ব পালন করেন। 

সঠিক অনুচ্ছেদ শিরোনাম কোনটি?
titleA. বই
titleB. শিক্ষা
titleC. গবেষণা
titleD. পুরস্কার
উত্তর: titleB
রকেটের বডি বা দেহ তেমন কোনো প্রভাবশালী জিনিস নয়। রকেটের দেহের কাজ হলো জ্বালানী ধারণ করা। আবার মাঝে মধ্যে এটি একটি ফাঁপা সিলিন্ডার হিসেবেও কাজ করে। কারণ এটি বায়ুর সঙ্গে যোগাযোগকৃত পৃষ্ঠিয় দেশকে হ্রাস করে। যাই হোক, রকেটের দৈর্ঘ্য বলে দেয় যে রকেটটি কীরকম কাজ করবে। রকেটের দেহ যত বড় হবে সেটি তত বেশি পৃষ্ঠীয়দেশ সৃষ্টি করবে। এর ফলে পৃষ্ঠিয়দেশ বড় হবে যার ফলে এটি সোজা পথে উড়বে। এ কারণেই, অনেক রকেটে পাখনা ব্যবহার করা হয় পৃষ্ঠীয়দেশ বাড়াবার জন্যে এবং রকেটের পশ্চাদ্ভাগ স্থির রাখার জন্যে।

সঠিক অনুচ্ছেদ শিরোনাম কোনটি?
titleA. রকেট বডি
titleB. কঠিন পদার্থের জ্বালানী ব্যবহৃত রকেট
titleC. নোজ কোণ
titleD. তরল পদার্থের জ্বালানী ব্যবহৃত রকেট
উত্তর: titleA
মধুসূদন গুপ্ত হুগলী জেলার বৈদ্যবাটি গ্রামের এক বৈদ্য পরিবারের সন্তান ছিলেন। অনেক আগে থেকেই আয়ুর্বেদিক চিকিৎসক হিসেবে তার পরিবারের সমাজিক পরিচিতি ও প্রতিপত্তি ছিল। তাঁর প্রপিতামহ বক্সী উপাধি পেয়েছিলেন। তার পিতামহ হুগলীর নবাব পরিবারের গৃহচিকিৎসকও ছিলেন। তাঁর জন্ম ১৮০০ সালে। প্রসঙ্গত সেই বছরই কলকাতায় ফোর্ট উইলিয়ম কলেজের প্রতিষ্ঠা হয়। তিনি ছোটবেলায় থেকেই খুব দুরন্ত প্রকৃতির ছিলেন এবং প্রচলিত নানা প্রথা বিরোধী কাজকর্মেই উৎসাহী ছিলেন। এমনকি তিনি প্রথাগত লেখাপড়াতেও অনুৎসাহী ছিলেন। তার পড়াশোনার অমনোযোগীয়তা কারণে কিশোর মধুসূদনকে তাঁর পিতা বাড়ি থেকে বের করে দিয়েছিলেন।

সঠিক অনুচ্ছেদ শিরোনাম কোনটি?
titleA. জন্ম ও বংশপরিচয়
titleB. অনুবাদকার্য
titleC. শিক্ষা জীবন
titleD. মৃত্যু
উত্তর: titleA
দশম জাতীয় সংসদের ২২তম অধিবেশনের সমাপনী বক্তব্যে প্রধানমন্ত্রী শেখ হাসিনা বলেন এই আইনের বিরোধিতা শুধুমাত্র ব্যক্তিস্বার্থেই করা হচ্ছে। তিনি জানান, এই আইনের ফলে সাংবাদিকদের কন্ঠ রোধ হবে না। ২০ সেপ্টেম্বর বিলটি পাসের আগে জনমত যাচাই-বাছাই প্রসঙ্গে ডাক টেলিযোগাযোগ ও তথ্য যোগাযোগ প্রযুক্তিমন্ত্রী মোস্তাফা জব্বার এই বিলটি পাসের জন্য নিজেকে সৌভাগ্যবান মনে করছেন বলে সংসদে বলেন। তার মতে পৃথিবীর বহু দেশ এই আইনটি অনুসরণ করবে।

সঠিক অনুচ্ছেদ শিরোনাম কোনটি?
titleA. ইতিহাস
titleB. আইন
titleC. প্রশাসনের প্রতিক্রিয়া
titleD. রাজনীতিবিদ ও অন্যান্যদের প্রতিক্রিয়া
উত্তর: titleC
এই হ্রদ ও তার মধ্যবর্তী দ্বীপগুলির উদ্ভব নিয়ে কিছু সুন্দর গল্পকথা প্রচলিত আছে। তার মধ্যে একটি এ'রকম - "নাগরান্দো" নামে এক যুবক ছিল। সে "ওমেতেপতল" বলে এক যুবতীকে খুব ভালোবাসতো। কিন্তু এই যুবতী ছিল নাগরান্দোদের গ্রামের শত্রু গ্রামের প্রধানের মেয়ে। দুই গ্রামের মধ্যে শত্রুতা ছিল এমন পর্যায়ে যে দুই গ্রামের বাসিন্দাদের মধ্যে কোনোরকম বিয়েশাদী ছিল নিষিদ্ধ। কিন্তু প্রেম আর কবে বারণ শুনেছে। ফলে নাগরান্দো আর ওমেতেপতল কিছুদিনের মধ্যেই গ্রাম ছেড়ে পালিয়ে গিয়ে একটি সুন্দর উপত্যকায় আশ্রয় নিল। কিন্তু সেখানেও তাদের সুখের ঘরের কথা গোপন রইলো না। খবর পেয়ে তাদের ধরতে দুই গ্রাম থেকেই মাতব্বররা লোকলস্কর নিয়ে রওনা দিল। তাদের আসার খবর পেয়ে নাগরান্দো আর ওমেতেপতল দেখল, পালানোর আর কোনও জায়গা নেই। পরস্পর থেকে বিচ্ছেদের আশঙ্কায় ও হতাশায় তখন তারা আত্মহত্যার সিদ্ধান্ত নিল। হাতের শিরা কেটে তারা আত্মহত্যা করে। ওমেতেপতল সেখানেই চিত হয়ে পড়ে যায়। নাগরান্দো টলমল করতে করতে কিছুটা পিছনে সরে এসে পড়ে যায় আরও নিচে। তাদের হাতের কাটা শিরা দিয়ে রক্ত বেরিয়ে এসে এরপর তাদের দেহগুলি ঢেকে ফেলে। সেই রক্তই আজকের নিকারাগুয়া হ্রদ। আর ওমেতেপে দ্বীপটি তার দুই পর্বতশিখরসহ হল ওমেতেপতলের বুক। আর নাগরান্দোর শরীরের যেটুকু এখনও দেখা যায়, সেটাই হল আজকের জাপাতেরা দ্বীপ।
সঠিক অনুচ্ছেদ শিরোনাম কোনটি?
titleA. ইতিহাস
titleB. জলবায়ু
titleC. প্রচলিত কাহিনী
titleD. হ্রদ বাস্তুতন্ত্র
উত্তর: titleC
জন আব্রাহাম পাঞ্জাবী সঙ্গীতশিল্পী জাযি বি এর গান "সুর্মা" তে মডেল হিসেবে অভিনয়ের মাধ্যমে মডেলিং জীবনে পদার্পণ করেন। এরপর তিনি একটি গণমাধ্যম প্রতিষ্ঠান "টাইম অ্যান্ড স্পেস মিডিয়া ইন্টারটেইনমেন্ট প্রোমোশন লিমিটেড" এ যোগ দেন, যা অর্থনৈতিক সমস্যার কারণে এখন বন্ধ। পরে, তিনি "এন্টারপ্রাইজ-নেক্সাস" এ একজন "মিডিয়া প্ল্যানার" হিসেবে কাজ করেন। ১৯৯৯ সালে, তিনি গ্ল্যাড্রাগ্‌স ম্যানহান্ট প্রতিযোগীতায় জয়ী হয়ে "ম্যানহান্ট ইন্টারন্যাশনাল" এর জন্য ফিলিপাইন যান, যেখানে তিনি ২য় স্থান অর্জন করেন। এরপর, তিনি সিঙ্গাপুরে ক্যারি মডেল্‌সের সাথে চুক্তিবদ্ধ হন এবং সেখানে কিছু মডেলিং করেন; এরপর তিনি হংকং এ, লন্ডনে, এবং নিউ ইয়র্ক সিটিতে মডেলিং করেন। এছাড়া তিনি পঙ্কজ উদাস, হান্‌স রাহ হান্‌স, এবং বাবুল সুপ্রিয়ের কিছু গানের ভিডিও এবং বাণিজ্যিক পণ্যের মডেল হিসেবে কাজ করেন। অভিনয়ের দক্ষতা জন্য, আব্রাহাম কিশোর নমিত কাপুরের অ্যাক্টিং ল্যাবরেটরীতে যোগ দেন এবং অভিনয় কোর্স সম্পন্ন করেন।

সঠিক অনুচ্ছেদ শিরোনাম কোনটি?
titleA. টেলিভিশন অনুষ্ঠান
titleB. সামাজিক দায়বদ্ধতা
titleC. মডেলিং
titleD. কর্মজীবন
উত্তর: titleC
ত্রিপুরা হল উত্তর-পূর্ব ভারতের একটি ভূ-বেষ্টিত পার্বত্য রাজ্য এবং সমুদ্রপৃষ্ঠ থেকে এর উচ্চতা ১৫ থেকে ৯৪০ মিটার। এতৎসত্ত্বেও ত্রিপুরার অধিকাংশ মানুষ সমতলে বসবাস করেন। এটি একটি ভূ-বেষ্টিত রাজ্য হওয়া সত্ত্বেও এটি মানু নদীর মত বিভিন্ন নদীর উৎসভূমি। ত্রিপুরা উত্তরে, দক্ষিণে ও পশ্চিমে বাংলাদেশ দ্বারা বেষ্টিত এবং অসমের করিমগঞ্জ জেলা ও মিজোরামের আইজল জেলার দ্বারা এটি ভারতের মূল ভূখণ্ডের সাথে যুক্ত। ত্রিপুরা রাজ্যটি অক্ষাংশ ২২°৫৬'উঃ থেকে ২৪°৩২'উঃ এবং দ্রাঘিমাংশ ৯০°০৯'পূঃ থেকে ৯২°১০'পূঃ পর্যন্ত বিস্তৃত। রাজ্যটির মোট আয়তন হল ১০৪৯১.৬৯ বর্গ কিমি এবং এটি ভারতের তৃতীয় ক্ষুদ্রতম রাজ্য।

সঠিক অনুচ্ছেদ শিরোনাম কোনটি?
titleA. নীরমহল
titleB. ভূগোল ও জলবায়ু
titleC. পরিবহণ ও যোগাযোগ ব্যবস্থা
titleD. অর্থনীতি
উত্তর: titleB
মহিউদ্দিন ১৮৯১ সালে কুমিল্লায় জন্মগ্রহণ করেন। তার পিতার নাম কাজী রিয়াজুদ্দিন আহমদ ফারুকী যিনি একজন সাবরেজিস্ট্রার ছিলেন। মহিউদ্দিনের পৈত্রিক নিবাস ব্রাহ্মণবাড়িয়া জেলার নবীনগর উপজেলার রতনপুর গ্রামে। ছোটবেলায় তিনজন ইংরেজি গৃহ শিক্ষকের হাত ধরে তার শিক্ষাজীবন শুরু হয়। পরবর্তীতে ঢাকা কলেজ থেকেএফ শ্রেণী পর্যন্ত অধ্যয়ন করেন।

সঠিক অনুচ্ছেদ শিরোনাম কোনটি?
titleA. প্রারম্ভিক জীবন
titleB. মৃত্যু
titleC. পুরস্কার ও সম্মাননা
titleD. অবদান
উত্তর: titleA
হৃদয় খান ১৯৯০ সালের ১৮ জানুয়ারি ঢাকায় জন্মগ্রহণ করেন। পরিবারে দুই ভাই ও এক বোনের মাঝে হৃদয় বড়।ছোট ভাই প্রত্যয় খান একজন গায়ক,সুরকার ও সংগীত পরিচালক। ছোট বোন রাইজা দ্বিতীয় শ্রেণিতে পড়ছে। মা শেফালী খান ও তার বাবা রিপন খান, যিনি বাংলাদেশের "জিঙ্গেল কিং" নামে পরিচিত। তার দাদা মইনুল ইসলাম খান একজন সঙ্গীতশিল্পী এবং সঙ্গীত প্রশিক্ষক ছিলেন।
সঠিক অনুচ্ছেদ শিরোনাম কোনটি?
titleA. ডিস্কোগ্রাফি
titleB. জন্ম ও পরিচয়
titleC. ব্যক্তিগত জীবন
titleD. সংগীত জীবন
উত্তর: titleB
পদ্ধতিগতভাবে দুর্গতদের অনুসন্ধানের পর আনুষ্ঠানিকভাবে জাহাজ উদ্ধারকার্য শুরু হয়। "ইউএস প্যাসিফিক রণতরীতে" কর্মরত মেটেরিয়াল অফিসার ক্যাপ্টেন হোমার এন. ওয়ালিন খুব দ্রুত উদ্ধার তৎপরতায় সম্পৃক্ত হন।
তিনি ১৯৪২ সালের শুরুতে "ইউএসএস ক্যালিফোর্নিয়া" উদ্ধারকার্য্যে নেতৃত্ব দেন।

পার্ল হারবারের চারপাশের এলাকাগুলোতে নৌবাহিনী, নৌ-জেটি এবং সাধারণ জনগণ চলাচলের যোগ্য জাহাজসমূহ চিহ্নিত করে মেরামতের জন্য কাজ শুরু করেন। তারা জাহাজের গর্তগুলো জোড়া দিয়ে, ভগ্নস্তুপ পরিষ্কার করাসহ জল নিষ্কাষণ করে চলাচল উপযোগী করেন। নৌ ডুবুরীরা ক্ষতিগ্রস্ত জাহাজের অভ্যন্তরে প্রবেশ করে ক্ষতিগ্রস্থ জায়গাগুলো মেরামত করেন। ছয় মাসের মধ্যে পাঁচটি যুদ্ধ জাহাজ ও দুইটি ক্রুইজার (শত্রু জাহাজ খোঁজায় নিয়োজিত যুদ্ধ জাহাজ) জোড়া দিয়ে অথবা চলাচল উপযোগী করে পার্ল হারবারের নৌ জেটিতে প্রেরণ করা হয় এবং ব্যাপকভাবে মেরামত জন্য প্রধান জেটিতে পাঠানো হয়।

নিবিড় এ উদ্ধার অভিযান আরো একটি বছরের জন্য অব্যাহত থাকে। প্রায় বিশ হাজার লোককে জাহাজগুলোর উদ্ধার কর্মকাণ্ডে সম্পৃক্ত করা হয়। 
কিন্তু, "ইউএসএস ওকলাহোমাকে" সাফল্যের সাথে উঠানো হলেও কখনো মেরামত করে ব্যবহার উপযোগী করা হয়নি। "ইউএসএস অ্যারিজোনা" এবং লক্ষ্যবস্তুতে আঘাত হানায় নিয়োজিত জাহাজ "ইউএসএস উটাহ" প্রচন্ডভাবে ক্ষতিগ্রস্ত হওয়ায় উদ্ধার কার্যক্রম পরিত্যক্ত ঘোষণা করা হয়। অদ্যাবধি ঐ দুটি বিশাল আকৃতির জাহাজ যেখানে নিমজ্জ্বিত হয়েছিল সেখানেই রয়েছে এবং "ইউএসএস অ্যারিজোনাকে" নিয়ে যুদ্ধের স্মৃতি হিসেবে ঠাঁই করে নিয়েছে ইতিহাসের পর্দায়।

সঠিক অনুচ্ছেদ শিরোনাম কোনটি?
titleA. কৌশলগত পরিণতি
titleB. উদ্ধার তৎপরতা
titleC. ১ম স্তরের বিন্যাসক্রম
titleD. আক্রমণের ফলাফল
উত্তর: titleB
কাছাড় জেলা রেলপথে আসাম রাজ্যে রাজধানী গুয়াহাটি ও দেশের অন্যান্য অঞ্চলের সাথে যুক্ত৷ জেলার রেলপথটি উত্তর-পূর্ব সীমান্ত রেলপথের লামডিং রেলবিভাগের অন্তর্গত৷ জেলাটির ওপর দিয়ে আরোনাই সুপারফাস্ট এক্সপ্রেস (২য় দীর্ঘতম), তিরুবনন্তপুরম-শিলচর সুপারফাস্ট এক্সপ্রেস (৩য় দীর্ঘতম), হামসফর এক্সপ্রেস (৯ম দীর্ঘতম), শিয়ালদহ-শিলচর কাঞ্চনজঙ্ঘা এক্সপ্রেস, নতুন দিল্লি-শিলচর সম্পর্কক্রান্তি এক্সপ্রেস প্রভৃৃতি ট্রেন দীর্ঘায়িত৷ জেলাটির স্টেশনগুলি হলো:

সঠিক অনুচ্ছেদ শিরোনাম কোনটি?
titleA. প্রাচীন সময়কাল
titleB. কৃৃষিভূমি
titleC. রেলপথ
titleD. সড়কপথ
উত্তর: titleC
দ্বিতীয় ভ্রমণের সময় দা গামা ব্যবসায়ী এবং স্থানীয় লোকদের প্রতি নিষ্ঠুরতা প্রদর্শন করেছিলেন, যা ভারতে তার কুখ্যাতি ছড়িয়ে দেয়। তার দ্বিতীয় সমুদ্র যাত্রার সময় মাদায়ি-তে তিনি কালিকট থেকে মক্কায় যেতে থাকা একটি জাহাজ আটক করেন৷ প্রত্যক্ষদর্শী থম লোপেজ এবং ঘটনাপঞ্জী লেখক গ্যাস্পার করিয়া বিশদভাবে বর্ণনা করেন যে, জাহাজটিতে থাকা চারশ যাত্রীর মধ্যে পঞ্চাশ জন মহিলা ছিল৷ গামা জাহাজটিতে লুটপাত চালায় এবং জাহাজের যাত্রী, মালিক এবং মিশরীয় একজন রাষ্ট্রদূত সহ সকলকে জীবন্ত জ্বালিয়ে হত্যা করে৷ তারা তাদের সম্পদের বিনিময়ে মুক্তিপণ চেয়েছিল যা দিয়ে ফেজ রাজ্যের সকল খ্রিস্টান ক্রীতদাসদের মুক্ত করে আনা এবং আরো অনেক কিছু করা যেত, তবুও তাদের নিষ্কৃতি দেয়া হয়নি। দা গামা দেখেছিল যে মহিলারা তাদের স্বর্ণালংকার এবং তাদের বাচ্চাদের ধরে প্রাণভিক্ষা চাইছিল৷

কালিকট থেকে মুসলিমদের বিতারনের জন্য হিন্দু জামরিনের কাছে দাবির পর, পরবর্তীতে দা গামার কাছে তালাপ্পানা নাম্বুথিরি নামের একজন উচ্চপদস্থ ব্রাহ্মণকে আলোচনার জন্য পাঠানো হয়। দা গামার ব্রাহ্মণকে গুপ্তচর বলে সন্দেহ করে তার ঠোঁট এবং কান কেটে সেই জায়গায় কুকুরের কান লাগিয়ে দেবার নির্দেশ দেন৷

সঠিক অনুচ্ছেদ শিরোনাম কোনটি?
titleA. মোজাম্বিক
titleB. বিবাহ এবং সন্তানসন্ততি
titleC. তীৰ্থযাত্ৰী জাহাজের ঘটনা
titleD. ভাস্কো দা গামার পূর্বের অভিযানসমূহ
উত্তর: titleC
ডিসি কমিকসে শুরু হয় ১৯৫৬ সালে যখন তারা কে নতুন সংস্করণ হিসেবে উপস্থাপন করে। পঞ্চাশের দশকের শেষ দিক পর্যন্ত ব্যাটম্যানের মধ্যে বেশি পরিবর্তন আনা হয়নি। স্বর্ণ ও রৌপ্যযুগের মধ্যের সময়ের কাহিনীগুলোতে ব্যাটম্যানের হালকা ধরন পঞ্চাশের দশকের শেষ ও ষাটের দশকের শুরুর দিকের কাহিনীগুলোর সূচনা করে যেগুলোতে নানারকম বৈজ্ঞানিক কল্পকাহিনীর বিষয় ছিল। অন্যান্য চরিত্রদের মতো পরিবর্তন ব্যাটম্যান চরিত্রতে আনা হয়নি। কিন্তু "ডিটেকটিভ কমিকস" #৩২৭ (মে ১৯৬৪) থেকে শুরু কাহিনীগুলোতে ব্যাটম্যান আবার তার গোয়েন্দার কাজে ফিরে যান, এবং সিরিজ থেকে বেশিরভাগ বৈজ্ঞানিক কল্পকাহিনীর বিষয় বাদ দিয়ে দেয়া হয়।

ষাটের দশকে ডিসি কমিকস সূচনা করার পর স্বর্ণযুগের কাহিনীর ব্যাটম্যান চরিত্রটিকে সমান্তরাল জগতের অন্য একটি চরিত্র হিসেবে প্রতিষ্ঠা করে। ব্যাটম্যানের এই সংস্করণ আর্থ-টু ক্যাটওম্যান সেলিনা কাইলকে বিবাহ করেন (যেমন দেখানো হয় "" #২১১-তে)। তাদের নামে একজন কন্যাসন্তান আছে, যে হান্ট্রেস নামে ( ডিক গ্রেসনের সাথে) গথামকে রক্ষার দায়িত্ব নেয় যখন ওয়েন ব্যাটম্যানের দায়িত্ব থেকে অবসর নেন পুলিশ কমিশনার হওয়ার জন্য, যে পদটিতে তিনি থাকেন ব্যাটম্যান হিসেবে তার শেষ অভিযানে নিহত হওয়ার আগ পর্যন্ত। ব্যাটম্যানের গল্পগুলোতে অবশ্য অনেক সময়ই যুগ পরিবর্তনের আগের ও পরের ব্যাটম্যানের মধ্যে পার্থক্য উপেক্ষা করা হয়েছে (কারণ দ্য ফ্ল্যাশ বা মতো পঞ্চাশের দশকজুড়ে ব্যাটম্যানের কাহিনীগুলো প্রকাশের সময় হঠাৎ বাধাগ্রস্ত হয়নি) এবং মাঝে মাঝেই স্বর্ণযুগের কাহিনীগুলোর প্রসঙ্গ আনা হয়েছে। তা সত্ত্বেও ব্যাটম্যানের ইতিহাসের খুঁটিনাটি বিষয়গুলো সময়ের সাথে পরিবর্তন বা পরিবর্ধন করা হয়েছে। যুক্ত হওয়া বিষয়ের মধ্যে আছে যৌবনকালে ভবিষ্যৎ সুপারম্যানের সাথে দেখা হওয়া, তার বাবা-মার মৃত্যুর পরে তার পিতৃব্য ফিলিপ ওয়েনের দ্বারা লালিতপালিত হওয়া (যা প্রথম দেখানো হয় "ব্যাটম্যান" #২০৮, জানুয়ারি/ফেব্রুয়ারি ১৯৬৯-এ), এবং তার বাবা ও তার যথাক্রমে ব্যাটম্যান ও রবিনের মৌলিক সংস্করণ হিসেবে আবির্ভূত হওয়া। ১৯৮০ সালে তৎকালীন সম্পাদক ব্যাটম্যানের উৎপত্তি ও ইতিহাস ধারাবাহিকভাবে বিবৃত করার জন্য "আনটোল্ড লিজেন্ড অব দ্য ব্যাটম্যান" সিরিজটি চালু করেন।

রৌপ্যযুগে ব্যাটম্যান নিয়মিত অন্যান্য হিরোদের সাথে দেখা করেন ও একসাথে কাজ করেন, বিশেষ করে সুপারম্যানের সাথে, যাঁর সাথে তিনি ""-এ নিয়মিতভাবেই কাজ করেছেন, যা শুরু হয়েছিল ১৯৫৪ সালে এবং যা চলতে থাকে ১৯৮৬ সালে সিরিজটি বাতিল হয়ে যাওয়া পর্যন্ত। ব্যাটম্যান ও সুপারম্যানকে সাধারণত অন্তরঙ্গ বন্ধু হিসেবে দেখানো হয়েছে। -এর প্রতিষ্ঠাতা সদস্য হিসেবে ব্যাটম্যান ষাটের দশকে এর প্রথম গল্প "" #২৮-এ উপস্থিত হন। সত্তর ও আশির দশকে "ব্রেভ অ্যান্ড দ্য বোল্ড" ব্যাটম্যানের গল্পে পরিণত হয়, যাতে ব্যাটম্যান প্রতি মাসে ভিন্ন ভিন্ন হিরোর সাথে দলবদ্ধ হতেন।

সঠিক অনুচ্ছেদ শিরোনাম কোনটি?
titleA. আলফ্রেড
titleB. আধুনিক যুগ
titleC. চরিত্রায়ন
titleD. রৌপ্যযুগ
উত্তর: titleD
ক্ষণপ্রভা ও খেলোয়াড়ী জীবনের স্বল্পতার কারণে অন্যতম স্বল্প পরিচিত অস্ট্রেলীয় খেলোয়াড়ের মর্যাদা লাভ করেছেন। নিজ উপনিবেশের পক্ষে খেলার পূর্বেই টেস্ট খেলার অপ্রত্যাশিত অর্জন লাভ করেন।

শুধু তাই নয়, ১৮৭৭ সালে মেলবোর্নে অস্ট্রেলিয়া ও ইংল্যান্ডের মধ্যকার টেস্ট ক্রিকেটের ইতিহাসের প্রথম খেলার মাধ্যমে প্রথম-শ্রেণীর ক্রিকেটে অভিষেক ঘটে জন হজেসের।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. অবসর
titleC. ইতিহাসের প্রথম টেস্ট
titleD. খেলোয়াড়ী জীবন
উত্তর: titleD